rejauldu/bengali-wikipedia huggingface dataset:
স্নেহ রানা (জন্ম ১৮ই ফেব্রুয়ারি ১৯৯৪) একজন ভারতীয় ক্রিকেটার। তিনি বর্তমানে রেলওয়ে এবং ভারতের হয়ে খেলেন। তিনি একজন ডানহাতি অফ ব্রেক বোলার এবং ডান হাতে ব্যাট করেন।    প্রারম্ভিক জীবন এবং পটভূমি  রানা ১৯৯৪ সালের ১৮ই ফেব্রুয়ারি দেরাদুনের উপকণ্ঠে সিনাউলায় জন্মগ্রহণ করেছেন। তাঁর বাবা ছিলেন একজন কৃষক।   আন্তর্জাতিক ক্রীড়া জীবন  তিনি ২০১৪ সালে শ্রীলঙ্কার বিপক্ষে মহিলাদের একদিনের আন্তর্জাতিক এবং মহিলাদের টি-টোয়েন্টি আন্তর্জাতিকে প্রথম দেশের হয়ে খেলেন।  ২০১৬ সালে হাঁটুর আঘাতের পর, তিনি জাতীয় দল থেকে সরে গিয়ে ছিলেন এবং পরের পাঁচ বছর আন্তর্জাতিক ক্রিকেটে খেলতে পারেন নি। এই সময়কালে তিনি ঘরোয়া ক্রিকেট খেলেন এবং ভারত 'খ' দলের হয়েও খেলেন।  ২০২১ সালের মে মাসে, ইংল্যান্ড মহিলা ক্রিকেট দলের বিরুদ্ধে ভারতের একমাত্র টেস্ট ম্যাচের জন্য তাঁকে ভারতের টেস্ট ক্রিকেট দলে রাখা হয়েছিল। রানার টেস্ট অভিষেক হয় ২০২১ সালের ১৬ই জুন, ভারতের হয়ে ইংল্যান্ডের বিরুদ্ধে।   ২০২২ সালের জানুয়ারিতে, নিউজিল্যান্ডে ২০২২ সালের মহিলা ক্রিকেট বিশ্বকাপে ভারতীয় দলের জন্য তাঁর নাম ঘোষণা করা হয়েছিল। ২০২২ সালের জুলাই মাসে, ইংল্যান্ডের বার্মিংহামে ২০২২ কমনওয়েলথ গেমসে অন্তর্ভুক্ত হওয়া ক্রিকেট টুর্নামেন্টের জন্য ভারতীয় দলে তাঁকে নির্বাচিত করা হয়েছিল।   তথ্যসূত্র    বহিঃসংযোগ        Sneh Rana  at The Cricket Fanatic   বিষয়শ্রেণী:কমনওয়েলথ গেমসের ক্রিকেটে পদক বিজয়ী বিষয়শ্রেণী:কমনওয়েলথ গেমসে রৌপ্যপদক বিজয়ী ভারতীয় বিষয়শ্রেণী:২০২২ কমনওয়েলথ গেমসের ক্রিকেটার বিষয়শ্রেণী:রেলওয়েজের নারী ক্রিকেটার বিষয়শ্রেণী:ভারতের নারী টুয়েন্টি২০ আন্তর্জাতিক ক্রিকেটার বিষয়শ্রেণী:ভারতের নারী একদিনের আন্তর্জাতিক ক্রিকেটার বিষয়শ্রেণী:ভারতের নারী টেস্ট ক্রিকেটার বিষয়শ্রেণী:ভারতীয় নারী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮৪-এ জন্ম বিষয়শ্রেণী:উত্তরাখণ্ডের নারী ক্রীড়াবিদ
রাসেল হার্ডি একজন ব্রিটিশ ব্যবসায়ী, এবং বিশ্বের বৃহত্তম স্বাধীন খনিজ  তেল ব্যবসা প্রতিষ্ঠান ভিটল -এর প্রধান নির্বাহী (সিইও)।    প্রারম্ভিক জীবন  হার্ডি ইম্পেরিয়াল কলেজ লন্ডন থেকে ইঞ্জিনিয়ারিংয়ে স্নাতকোত্তর ডিগ্রি নিয়েছেন।     কর্মজীবন  হার্ডি তার কর্মজীবন শুরু করেন বিপি- তে কাজের মাধ্যমে শুরু করেন।   ১৯৯৩ সালে, হার্ডি বিপি ছেড়ে ভিটলে যোগ দেন।  তিনি ২০০৭ সাল থেকে এর কার্যনির্বাহী কমিটির সদস্য এবং ২০১৭ সাল থেকে ইউরোপ, মধ্যপ্রাচ্য এবং আফ্রিকা অঞ্চলের সিইও  ২০১৮ সালের মার্চ মাসে, তিনি ইয়ান টেলরের স্থলাভিষিক্ত হয়ে পুরো কোম্পানির সিইও নিযুক্ত হন। পরবর্তীতে ইয়ান টেলর কোম্পানির চেয়ারম্যান নিযুক্ত হন।    ২০২২ সালে, হার্ডি অনুমান করেছিলেন যে রাশিয়া আন্তর্জাতিক নিষেধাজ্ঞার নেতিবাচক প্রভাব থেকে নিজেকে রক্ষা করতে পারবে না, যখন রাশিয়ান তেল রপ্তানি 2022-2023 সালের শীতকালে দিনে 1 মিলিয়ন ব্যারেল হ্রাস পাবে।     তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ইম্পেরিয়াল কলেজ লন্ডনের প্রাক্তন শিক্ষার্থী বিষয়শ্রেণী:জীবিত ব্যক্তি
৬ষ্ঠ বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের ষষ্ঠ আয়োজন। ১৯৭৮ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৭ জন বিজয়ীকে পুরস্কার প্রদান করা হয়। ডুমুরের ফুল শ্রেষ্ঠ চলচ্চিত্রসহ সর্বাধিক সাতটি বিভাগে পুরস্কার অর্জন করে।  বিজয়ীদের তালিকা চলচ্চিত্র বিভাগবিজয়ীচলচ্চিত্র শ্রেষ্ঠ চলচ্চিত্র   ডুমুরের ফুল শ্রেষ্ঠ পরিচালক  সুভাষ দত্ত  ডুমুরের ফুল শ্রেষ্ঠ অভিনেতা    শ্রেষ্ঠ অভিনেত্রী  কবরী  সারেং বৌ শ্রেষ্ঠ পার্শ্বচরিত্রে অভিনেতা  এটিএম শামসুজ্জামান  গোলাপী এখন ট্রেনে শ্রেষ্ঠ পার্শ্বচরিত্রে অভিনেত্রী  আনোয়ারা  গোলাপী এখন ট্রেনে শ্রেষ্ঠ সঙ্গীত পরিচালক  আজাদ রহমান  ডুমুরের ফুল শ্রেষ্ঠ পুরুষ কণ্ঠশিল্পী  আব্দুল জব্বার  সারেং বৌ (গান - "ওরে নীল দরিয়া") শ্রেষ্ঠ নারী কণ্ঠশিল্পী  সাবিনা ইয়াসমিন  অলংকার শ্রেষ্ঠ কাহিনীকার  শিবলি সাদিক  নোলক শ্রেষ্ঠ সংলাপ রচয়িতা  আমজাদ হোসেন  গোলাপী এখন ট্রেনে শ্রেষ্ঠ চিত্রগ্রাহক (রঙিন)  রফিকুল বারী চৌধুরী  গোলাপী এখন ট্রেনে শ্রেষ্ঠ চিত্রসম্পাদক  নুরুন্নবী  ডুমুরের ফুল শ্রেষ্ঠ শিল্প নির্দেশক  মহিউদ্দীন ফারুক  ডুমুরের ফুল শ্রেষ্ঠ শব্দগ্রাহক  মোজাম্মেল হক  ডুমুরের ফুল বিশেষ পুরস্কার  আজাদ রহমান শাকিল  ডুমুরের ফুল  সাংবাদিকতা  এস এম পারভেজ স্মৃতি পুরস্কার - ওবায়েদ উল হক ("চলচ্চিত্র সাংবাদিকতা, চলচ্চিত্র নির্মাণ, ও চলচ্চিত্র আন্দোলন")  আরও দেখুন  ৪র্থ জাতীয় চলচ্চিত্র পুরস্কার (বাংলাদেশ)  তথ্যসূত্র  বিষয়শ্রেণী:বাচসাস পুরস্কার বিষয়শ্রেণী:১৯৭৮-এর চলচ্চিত্র পুরস্কার
শাহ ইসমাইল গাজী  বাংলার একজন ইসলাম প্রচারক, যোদ্ধা ও সেনাপতি। বারবক শাহের আমলে (১৪৫৯-১৪৭৪ খ্রি) তিনি বাংলার উত্তরাঞ্চলে মুসলিম রাজ্যের বিস্তারে ও ইসলাম প্রচারে নিয়োজিত ছিলেন। একটি ফারসি পান্ডুলিপি ও বাংলার বিভিন্ন স্থানে প্রচলিত লোককাহিনীগুলির মাধ্যমে শাহ ইসমাইল গাজীর আধ্যাত্মিক গৌরবময় কীর্তি জানা যায়।  ইতিহাস thumb|ইসমাইল গাজীর সমাধি, মান্দারণ শাহ ইসমাইল গাজী মক্কায় কুরাইশ গোত্রে জন্মগ্রহণ করেন। তিনি হযরত মুহাম্মাদের বংশধর ছিলেন। সেখানেই তিনি বড় হন এবং শিক্ষক ও ধর্মপ্রচারক হন। এ উদ্দেশ্যে কয়েকজন শিষ্যকে সঙ্গে নিয়ে তিনি প্রাচ্যের উদ্দেশে যাত্রা করেন এবং শেষ পর্যন্ত লখনৌতে পৌঁছান। তখন প্রতিবছর বাংলার রাজধানী বন্যায় প্লাবিত হতো। সুলতান রুকনুদ্দীন বারবক শাহ বন্যা নিয়ন্ত্রণের উপায় বের করার জন্য তার সব প্রকৌশলী ও কারিগরকে নিয়োগ করেছিলেন। কিন্তু তার সকল প্রচেষ্টা ব্যর্থ হয়। শাহ ইসমাইল গাজী সুলতানকে রাজধানীর পার্শ্ববর্তী চুটিয়া-পুটিয়া বিলের উপর একটি সেতু নির্মাণের পরামর্শ দেন এবং শহরটিকে জলাবদ্ধতা থেকে রক্ষা করেন। এভাবে তিনি সুলতানের অনুগ্রহ লাভ করেন এবং সুলতান তাকে বিভিন্ন সীমান্তে যুদ্ধ পরিচালনার দায়িত্বে নিয়োগ করেন।  শাহ ইসমাইল গাজীকে প্রথমে বাংলার দক্ষিণ সীমান্তে উড়িষ্যার রাজা গজপতির আগ্রাসী পরিকল্পনার মোকাবিলা করার জন্য নিযুক্ত করা হয়। তিনি গজপতিকে পরাজিত করে তার কাছ থেকে সীমান্ত-ফাঁড়ি মান্দারণ দখল করে নেন। সফল এই সেনানায়ককে এরপর কামরূপের রাজা কামেশ্বরের বিরুদ্ধে পাঠানো হয়। কামেশ্বর পরাজিত হয়ে সুলতানকে করদানে বাধ্য হন। কিন্তু অল্পদিনের মধ্যেই ঘোড়াঘাট সীমান্ত-ফাঁড়ির সেনাপতি ভান্দসী রায় ইসমাইলের জনপ্রিয়তা ও খ্যাতিতে ঈর্ষান্বিত হয়ে, ইসমাইল গাজী কামরূপের রাজার সহযোগিতায় নিজের জন্য একটি স্বাধীন রাজ্য প্রতিষ্ঠার চিন্তা করছেন এই মর্মে সুলতানের কাছে মিথ্যা অভিযোগ প্রেরণ করেন। রাগান্বিত হয়ে সুলতান দরবেশের শিরশ্ছেদের আদেশ দান করেন।  মৃত্যু ৮৭৮ হিজরি/১৪৭৪ খ্রিষ্টাব্দে শাহ ইসমাইল গাজীকে হত্যা করা হয়। লোক কাহিনী মতে, তার খন্ডিত মস্তক রংপুরের পীরগঞ্জ থানার কাঁটাদুয়ার নামক স্থানে কবর দেয়া হয় এবং দেহ হুগলি জেলার মান্দারণে সমাধিস্থ করা হয়। তবে শাহ ইসমাইল গাজীর স্মৃতি বিজড়িত ছয়টি দরগাহ রয়েছে। এগুলির একটি মান্দারণে, একটি ঘোড়াঘাটে এবং চারটি রংপুর জেলার পীরগঞ্জে,পীরগাছা এর বড়দরগাহাট এ তাহার একটি অলৌকিক দরগা অবস্থিত, যার মধ্যে কাটাদুয়ার দরগাহ-টিই অধিকতর গুরুত্বপূর্ণ।  চিত্রশালা   তথ্যসূত্র    আরো পড়ুন   বিষয়শ্রেণী:১৪৭৪-এ মৃত্যু বিষয়শ্রেণী:মুসলিম সেনাপতি বিষয়শ্রেণী:ইসলাম ধর্মীয় নেতা বিষয়শ্রেণী:রংপুর জেলার সুফি সাধক বিষয়শ্রেণী:রংপুর বিভাগের সুফি সাধক বিষয়শ্রেণী:পীরগঞ্জ উপজেলা, রংপুর বিষয়শ্রেণী:কুরাইশ বিষয়শ্রেণী:মক্কার ব্যক্তি বিষয়শ্রেণী:বাংলাদেশী সুফি সাধক বিষয়শ্রেণী:দিনাজপুর জেলার ব্যক্তি
গিলবার্টসন সাংমা অসমের প্রসিদ্ধ ফুটবল খেলোয়াড়।  শৈশবকাল ১৯৫২ সালে অসমের ডিব্রুগড়ে গিলবার্টসন সাংমার জন্ম হয়। তিনি শৈশবকাল থেকেই  ফুটবলের প্রতি আকৃষ্ট ছিলেন।https://www.mail-archive.com/assam@assamnet.org/msg15134.html  খেলোয়াড় জীবন দশম শ্রেনীর শিক্ষা সমাপ্ত করে ১৯৭১ সালে পুলিস কনস্টেবল হিসেবে প্রথম কর্মজীবন আরম্ভ করেন। এই সময়ে তিন অসম পুলিসের ফুটবল দলে যোগদান করে জনপ্রিয় হয়ে উঠেন। তিনি ১৯৭২ সন থেকে ১৯৮২ সন পর্যন্ত অসম পুলিস ফুটবল দলের অধিনায়কের দ্বায়িত্ব পালন করেন।  রাষ্ট্রীয় পর্যায় ১৯৭৩ সনে  কেরেলের কোচিনে অনুষ্ঠিত ফুটবল টুর্নামেন্টে তিনি রাজ্যিক দলকে প্রতিনিধিত্ব করার সুযোগ পান। পরবর্ত্তী সময়ে ১৯৭৩ সন থেকে ১৯৮২ সন পর্যন্ত সর্বমোট সাতবার সিনিয়র রাষ্ট্রীয় ফুটবল প্রতিযোগীতায় অসমকে প্রতিনিধিত্ব করেন। তিনি ১৯৭৬ সন থেকে ১৯৭৮ সন পর্যন্ত রাজ্যিক দলের অধিনায়কের দায়িত্ব নেন।  তিনি অসম পুলিসের পক্ষ হয়ে বরদলৈ ট্রফী, এ.টি.পি.এ শ্বিন্ড, কেপ্টেইন এন.এম.গুপ্তা ট্রফি  লাভ করেন। ১৯৮১ সনে তিনি সন্তোষ ট্রফীর চেম্পিয়ন হন।  আন্তঃরাষ্ট্রীয় পর্যায়ে ১৯৭৫ সনে গিলবার্টনসন সাংমা ইন্দোনেশিয়া ও মালয়েশিয়ায় অনুষ্ঠিত প্রদর্শনীমূলক খেলায় ভারতের প্রতিনিধিত্ব করেন। অবসর ১৯৮৫ সনে গিলবার্টসন সাংমা যোরহাটে নাগাল্যান্ড পুলিশের  বিরুদ্ধে ফুটবল খেলায় অংশগ্রহণ করেন। এটিই ছিল তার জীবনের শেষ ফুটবল খেলা।  তথ্যসূত্র  বিষয়শ্রেণী:আসামের ব্যক্তি বিষয়শ্রেণী:ভারতীয় ফুটবলার বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ডিব্রুগড় জেলার ব্যক্তি বিষয়শ্রেণী:ভারতের আন্তর্জাতিক ফুটবলার বিষয়শ্রেণী:ভারতীয় পুরুষ ফুটবলার বিষয়শ্রেণী:আসামের ফুটবলার বিষয়শ্রেণী:পুরুষ ফুটবল ফরোয়ার্ড
তিরনইহাট ইউনিয়ন বাংলাদেশের রংপুর বিভাগের পঞ্চগড় জেলার তেতুলিয়া উপজেলার অন্তর্গত একটি ইউনিয়ন। ইউপি কার্যালয়টি ফকিরপাড়া গ্রামে অবস্থিত।  প্রশাসনিক কাঠামো তিরনইহাট ইউনিয়ন তেতুলিয়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম তেতুলিয়া থানার অধীন। এটি জাতীয় সংসদের ১নং নির্বাচনী এলাকা পঞ্চগড়-১ এর অংশ। এই ইউনিয়ন নিন্মলিখিত গ্রাম নিয়ে গঠিত:   রওশন পুর   নাজিরাগছ   প্রধান পাড়া   ইসলাম বাগ   গোয়াবাড়ী   হাকিম পুর   মন্ডল পাড়া   বকশি পাড়া   সোনাকান্দর   যোগীগছ   মুনিগছ   চুটচুটিয়া গছ   ব্রহ্মতোল   পিঠা খাওয়া   ঠুনঠুনিয়া   ডেমগছ   ডাংগা পাড়া   ফকির পাড়া   দগড় বাড়ী   তিরনই   খয়খাট পাড়া   ধামনা গছ   ইসলাম পুর   বাবুয়ানী   প্রাক্তন চেয়ারম্যানবৃন্দ   জনসংখ্যা জনসংখ্যা ২৫,৫৩২ জন।  শিক্ষা এই ইউনিয়নে শিক্ষার হার ৭০%।  শিক্ষা প্রতিষ্ঠান তিরনইহাট ইউনিয়নে ৯টি প্রাথমিক বিদ্যালয়, ২টি উচ্চ বিদ্যালয় ও ১টি ক‌লেজ আছে। এছাড়া এখানে ১টি মাদ্রাসা, ১টি মহিলা মাদ্রাসাসহ এতিমখানা, কিন্ডারগার্ডেন আছে। উল্লেখযোগ্য শিক্ষা প্রতিষ্ঠান গুলো হলো: ফ‌কিরপাড়া দ্বি-মুখী উচ্চ বিদ্যালয় শালবাহান দ্বি-মুখী বা‌লিকা উচ্চ বিদ্যালয় শালবাহান বিএম ক‌লেজ  যোগাযোগ ব্যবস্থা তিরনইহাট ইউনিয়নের যোগাযোগের প্রধান সড়ক হচ্ছে ঢাকা- বাংলাবান্ধা  এন৫ (বাংলাদেশ)  জাতীয় মহাসড়ক। ইজিবাইক, ভ্যান ও মোটরসাইকেল প্রধান বাহন।  পর্যটন তেঁতুলিয়া উপজেলার তিরনইহাট ইউনিয়নের সবচেয়ে জনপ্রিয় বিনোদনের জায়গা হচ্ছে রওশনপুর আনন্দধারা। প্রতিদিন এখানে বিপুল পরিমাণ পর্যটক ভীড় করেন এর সৌন্দর্য উপভোগ করার জন্য।  তথ্যসূত্র  বিষয়শ্রেণী:তেঁতুলিয়া উপজেলার ইউনিয়ন
ইউতা মিয়ামোতো (, ; জন্ম: ১৫ ডিসেম্বর ১৯৯৯) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব উরাওয়া রেড ডায়মন্ডসের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।   প্রারম্ভিক জীবন  ইউতা মিয়ামোতো ১৯৯৯ সালের ১৫ই ডিসেম্বর তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।   তথ্যসূত্র    বহিঃসংযোগ               বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:উরাওয়া রেড ডায়মন্ডসের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
নিউন ১৮ কেরালা একটি মালয়ালম ভাষার সংবাদভিত্তিক টিভি চ্যানেল যার সদর দপ্তর তিরুবনন্তপুরমে অবস্থিত এবং এর মালিক নেটওয়ার্ক ১৮। চ্যানেলটি ভিডিওকন,সান ডাইরেক্ট, এয়ারটেল ডিজিটাল টিভি,টাটা স্কাইয়ের মত বিভিন্ন ডিটিএইচ প্লাটফর্মেও উপলভ্য।  তথ্যসূত্র  বিষয়শ্রেণী:ভারতের ২৪-ঘন্টা টেলিভিশন সংবাদ চ্যানেল বিষয়শ্রেণী:মালয়ালম ভাষার টেলিভিশন চ্যানেল বিষয়শ্রেণী:২০১৬-এ কেরলে প্রতিষ্ঠিত বিষয়শ্রেণী:২০১৬-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:তিরুবনন্তপুরমের টেলিভিশন স্টেশন
চণ্ডিকা : পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জন শুমারি অনুসারে এর জনসংখ্যা ছিল ২১২৯জন এবং খানার সংখ্যা ছিল ৪৪৬টি। ২০০১ সালের শুমারি অনুসারে জনসংখ্যা ছিল ২৩৮৩ জন এবং সাক্ষরতার হার ছিল ৪৫%।    তথ্যসূত্র   বিষয়শ্রেণী:অছাম জেলার জনপদসমূহ বিষয়শ্রেণী:অছাম জেলার ভূগোল অসম্পূর্ণ বিষয়শ্রেণী:অছাম জেলার গ্রাম উন্নয়ন সমিতি বিষয়শ্রেণী:উইকিউপাত্তে স্থানাঙ্ক আছে
শাস্ত্রী নগর মেট্রো স্টেশন দিল্লি মেট্রোর রেড লাইনে অবস্থিত। এখানে এটিএম পরিষেবা উপলব্ধ। এই মেট্রো রেলওয়ে স্টেশনটি পূর্বে বিবেকানন্দপুরী নামে পরিচিত ছিল।   স্টেশন বিন্যাস  জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ২, দরজা বাম দিকে খুলবে  পূর্বদিকগামীগন্তব্য স্টেশন →শহীদস্থল পরবর্তী স্টেশন প্রতাপনগরপশ্চিমদিকগামী → গন্তব্য স্টেশন ←রিঠালা পরবর্তী স্টেশন ইন্দ্রলোক<small>''''</small>-এ যাওয়ার জন্য এর পরবর্তী স্টেশনে গাড়ী বদল করুন। |- |style="border-top:solid 2px black;border-right:solid 2px black;border-left:solid 2px black;border-bottom:solid 1px gray;text-align:center;" colspan=2|পার্শ্ব প্ল্যাটফর্ম নং- ১, দরজা বাম দিকে খুলবে  |- |style="border-bottom:solid 1px gray;" width=50 rowspan=2 valign=top|এল২'''  তথ্যসূত্র  বহিঃসংযোগ  বিষয়শ্রেণী:দিল্লি মেট্রো স্টেশন বিষয়শ্রেণী:২০০৩-এ চালু রেলওয়ে স্টেশন বিষয়শ্রেণী:উত্তর দিল্লি জেলার রেলওয়ে স্টেশন বিষয়শ্রেণী:লাল বাহাদুর শাস্ত্রীর স্মারক
গারদা হ্রদ  (  অথবা  ; ; ; Strabo, Geography, 4.6.12) হলো ইতালির বৃহত্তম হ্রদ। এটি উত্তর ইতালির একটি জনপ্রিয় পর্যটন স্থান। হ্রদটি ব্রেসিয়া ও ভেরোনা এবং মিলান ও ভেনিসের প্রায় মধ্যবর্তী স্থানে ডলোমাইটস পর্বতমালার কূল ঘেঁষে অবস্থিত। এই আল্পাইন অঞ্চলটি অন্তিম বরফ যুগের শেষ সময়ের দিকে হিমবাহ দ্বারা গঠিত হয়েছিল। গারদা হ্রদ এবং এর উপকূল দক্ষিণ-পূর্বে ভেরোনা প্রদেশ, দক্ষিণ-পশ্চিমে ব্রেসিয়া প্রদেশ এবং উত্তরে ত্রেনতিনো পর্যন্ত বিস্তৃত হয়েছে। অষ্টাদশ শতাব্দীতে হ্রদটির লিখিত নামকরণ করা হয়েছে "গারদা" নামে একটি ছোট শহরের সাথে মিল রেখে।  ব্যুৎপত্তি  ইতিহাস  পরিবেশ ও প্রকৃতি  জলবায়ু  যোগাযোগব্যাবস্থা  অর্থনৈতিক গুরুত্ব  অন্যান্য   তথ্যসূত্র   বিষয়শ্রেণী:ইতালির জলাশয় বিষয়শ্রেণী:ইতালির হ্রদ বিষয়শ্রেণী:গারদা পর্বতমালা বিষয়শ্রেণী:লম্বার্দির হ্রদ
বাংলাদেশের ২০২২ সালের জাতীয় বাজেট অর্থমন্ত্রী আ হ ম মুস্তফা কামাল ৯ জুন ২০২২ তারিখে জাতীয় সংসদে উপস্থাপন করেন। জাতীয় বাজেটটি ১ জুলাই ২০২২ থেকে শুরু হয়ে ৩০ জুন ২০২৩ তারিখে শেষ হওয়া অর্থবছরের জন্য। বাজেটটি ছিল ২০০৯ সালে ক্ষমতায় ফিরে আসার পর থেকে আওয়ামী লিগের নেতৃত্বাধীন প্রধানমন্ত্রী শেখ হাসিনার মহাজোট সরকারের ১৪তম উপস্থাপিত বাজেট। কোভিড-১৯ মহামারি শুরু হওয়ার পরে বাজেটটি ছিল পেশ করা তৃতীয় বাজেট এবং প্রাথমিকভাবে মহামারি থেকে অর্থনৈতিক পুনরুদ্ধার এবং রাশিয়া-ইউক্রেন দ্বন্দ্বের ফলে ক্রমবর্ধমান মুদ্রাস্ফীতির প্রভাব কমানোর উপর দৃষ্টি নিবদ্ধ করে।   ইতিহাস  জাতীয় বাজেট বাংলাদেশের বার্ষিক আর্থিক বিবরণী; পর্যায়ক্রমিক ভিত্তিতে বাংলাদেশ সরকারের আয় ও ব্যয়ের একটি প্রাক্কলন। বাংলাদেশের সংবিধানের ৮৭.(১)-নং অনুচ্ছেদ অনুযায়ী এটি সরকারের একটি বাধ্যতামূলক কাজ। স্বাধীনতা অর্জনের পর, ১৯৭২ সালে তাজউদ্দীন আহমদ বাংলাদেশের প্রথম বাজেট পেশ করেন এবং মোট ৳৭৮৬ কোটি (ইউএস$৮৪ মিলিয়ন)। এটি ছিল বাংলাদেশের ৫১তম জাতীয় বাজেট। সাবেক অর্থমন্ত্রী এএমএ মুহিত এবং সাইফুর রহমান তাদের নিজ নিজ সরকারের জন্য ১২টি করে বাজেট পেশ করেছেন, যা বাংলাদেশের ইতিহাসে সর্বোচ্চ সংখ্যা। ২০২২ সালের বাজেট ছিল দেশের ইতিহাসে ৫১তম এবং আওয়ামী লিগ নেতৃত্বাধীন সরকার কর্তৃক পেশ করা ২৩তম বাজেট।   তথ্যসূত্র   বিষয়শ্রেণী:বাংলাদেশ সরকার বিষয়শ্রেণী:২০২২-এ বাংলাদেশ বিষয়শ্রেণী:বাংলাদেশের জাতীয় বাজেট বিষয়শ্রেণী:শেখ হাসিনার প্রধানমন্ত্রিত্ব
আন্দ্রেয়া ডায়াজ নিকোলাস (জন্ম: ২৬ অক্টোবর ১৯৯১) হলেন ভেনিজুয়েলায় জন্ম নেওয়া এক চিলিয়ান মডেল যিনি ২০১৮ সালে মিস ইউনিভার্স চিলি খেতাব লাভ করেন। তিনি মিস ইউনিভার্স ২০১৮ প্রতিযোগিতায় চিলির প্রতিনিধিত্ব করেন।   ব্যক্তিগত জীবন  আন্দ্রেয়া ডায়াজ ১৯৯১ সালের ২৬ অক্টোবর ভেনিজুয়েলার কারাবোবো রাজ্যের রাজধানী ভ্যালেন্সিয়ায় জন্মগ্রহণ করেন। তার মা জন্মেছিলেন ভেনিজুয়েলায় এবং তার বাবা জন্মেছিলেন চিলিতে। ছোটবেলা বেড়ে উঠেছেন চিলির রাজধানী সান্তিয়াগোতে। তিনি সাংবাদিকতার পাশাপাশি মডেলিংও করেন।   সুন্দরী প্রতিযোগিতায় অংশগ্রহণ   মিস ইউনিভার্স চিলি ২০১৮  ২০১৮ সালের আগস্ট মাসের ১৯ তারিখে আন্দ্রিয়া ডায়াজ মিস ইউনিভার্স চিলি খেতাব লাভ করেন। ফলশ্রুতিতে তিনি মিস ইউনিভার্স ২০১৮ প্রতিযোগিতায় চিলির প্রতিনিধিত্ব করার সুযোগ পান।   মিস ইউনিভার্স ২০১৮  আন্দ্রেয়া ডায়াজ থাইল্যান্ডের রাজধানী ব্যাংককে মিস ইউনিভার্স ২০১৮ প্রতিযোগিতায় চিলির প্রতিনিধিত্ব করেছেন। তিনি সেখানে খেতাব জিততে পারেন নি। মিস ইউনিভার্স ২০১৮ খেতাব জিতেছিলেন ফিলিপাইনের ক্যাটরিওনা গ্রে।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম
এ কে এম ফজলুল হক বাংলদেশের ময়মনসিংহ জেলার রাজনীতিবিদ যিনি ময়মনসিংহ-৬ ও ময়মনসিংহ-৪ আসনের সংসদ সদস্য ছিলেন।   প্রাথমিক জীবন  এ কে এম ফজলুল হক ময়মনসিংহ জেলায় জন্মগ্রহণ করেন।   রাজনৈতিক জীবন  এ কে এম ফজলুল হক ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসাবে তৎকালীন ময়মনসিংহ-৬ আসন থেকে সংসদ সদস্য নিবাির্চত হন। ১৯৯১ সালের পঞ্চম ও ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসাবে ময়মনসিংহ-৪ আসন থেকে সংসদ সদস্য নিবাির্চত হন।  তিনি ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসাবে ময়মনসিংহ-৪ আসন থেকে পরাজিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ময়মনসিংহ জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:দ্বিতীয় জাতীয় সংসদ সদস্য
কোডি ম্যাথেস গাকপো (জন্ম ৭ মে ১৯৯৯) হলেন একজন ওলন্দাজ পেশাদার ফুটবলার যিনি প্রিমিয়ার লিগের ক্লাব লিভারপুল এবং নেদারল্যান্ডস জাতীয় দলের হয়ে ফরোয়ার্ড বা আক্রমণাত্মক মিডফিল্ডার হিসেবে খেলেন।  একজন পিএসভি একাডেমি স্নাতক, গাকপোর দলে অভিষেক হয়েছিল ফেব্রুয়ারি ২০১৮ এ। ২০২১-২২ মৌসুমে, তিনি সব প্রতিযোগিতায় ৪৭টি খেলায় ২১ গোল করার পর বর্ষসেরা ওলন্দাজ ফুটবলারের পুরস্কার জিতেন। তিনি ২০২৩ সালের জানুয়ারিতে লিভারপুলের সাথে চুক্তিবদ্ধ হন।  গাকপো অনূর্ধ্ব-১৮ থেকে অনূর্ধ্ব-২১ স্তর পর্যন্ত নেদারল্যান্ডসের হয়ে যুব আন্তর্জাতিক ফুটবল খেলেছেন। ২০২১ সালের জুন মাসে উয়েফা ইউরো ২০২০ এ তার সিনিয়র আন্তর্জাতিক অভিষেক হয়।  তথ্যসূত্র   বহিঃসংযোগ    লিভারপুল এফসি ওয়েবসাইটে প্রোফাইল  রয়্যাল ডাচ ফুটবল অ্যাসোসিয়েশনের ওয়েবসাইটে প্রোফাইল (ডাচ ভাষায়)  Cody Gakpo     বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:নেদারল্যান্ডসের আন্তর্জাতিক ফুটবলার বিষয়শ্রেণী:নেদারল্যান্ডসের অনূর্ধ্ব-২১ আন্তর্জাতিক ফুটবলার বিষয়শ্রেণী:নেদারল্যান্ডসের আন্তর্জাতিক যুব ফুটবলার বিষয়শ্রেণী:প্রিমিয়ার লিগের খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:এরস্টে ডিভিজির খেলোয়াড় বিষয়শ্রেণী:লিভারপুল ফুটবল ক্লাবের খেলোয়াড় বিষয়শ্রেণী:পিএসভি আইন্দোভেনের খেলোয়াড় বিষয়শ্রেণী:ফুটবল উইঙ্গার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ওলন্দাজ পুরুষ ফুটবলার বিষয়শ্রেণী:ওলন্দাজ প্রবাসী পুরুষ ফুটবলার
local name_format = "font-size: 140%; font-family: Arial, sans; font-weight: bolder; line-height: 100%;"  local p = { 	["system title"] = "Kyiv Metro", 	["system icon"] = "15px|link=Kyiv Metro", 	["name format"] = { 		name_format .. " color: #000000;", 		["Sviatoshynsko–Brovarska"] = name_format .. " color: #FFFFFF; background-color: #DC241F;", 		["Obolonsko–Teremkivska"] = name_format .. "  color: #FFFFFF; background-color: #2581C4;", 		["Syretsko–Pecherska"] = name_format .. " color: #FFFFFF; background-color: #35AB52;", 		["Podilsko–Vyhurivska"] = name_format .. " color: #FFFFFF; background-color: #F0AB00;", 	}, 	["header background color"] = { 		["Sviatoshynsko–Brovarska"] = "DC241F", 		["ওবোলোনস্কো–তেরেমকিভস্কা"] = "2581C4", 		["Syretsko–Pecherska"] = "35AB52", 		["Podilsko–Vyhurivska"] = "F0AB00", 	}, 	["header text color"] = { 		["Sviatoshynsko–Brovarska"] = "FFF", 		["Obolonsko–Teremkivska"] = "FFF", 		["Syretsko–Pecherska"] = "FFF", 		["Podilsko–Vyhurivska"] = "FFF", 	}, 	["station type"] = "20px|link=Kyiv Metro Kyiv Metro station", 	["station format"] = { 		"%1 (Kyiv Metro)", 	}, 	["lines"] = { 		["_default"] = { 			["title"] = "%1 line", 		}, 		-- Line 1 		["Sviatoshynsko–Brovarska"] = { 			["icon"] = "15px|alt=", 			["color"] = "DC241F", 			["left terminus"] = "Akademmistechko", 			["right terminus"] = "Lisova", 		}, 		-- Line 2 		["Obolonsko–Teremkivska"] = { 			["icon"] = "15px|alt=", 			["color"] = "2581C4", 			["left terminus"] = "Heroiv Dnipra", 			["right terminus"] = "Teremky", 		}, 		-- Line 3 		["Syretsko–Pecherska"] = { 			["icon"] = "15px|alt=", 			["color"] = "35AB52", 			["left terminus"] = "Syrets", 			["right terminus"] = "Chervonyi Khutir", 		}, 		-- Line 4 		["Podilsko–Vyhurivska"] = { 			["icon"] = "15px|alt=", 			["color"] = "F0AB00", 			["left terminus"] = "Hlybochytska", 			["right terminus"] = "Raiduzhna", 		}, 		["Livoberezhna"] = { 			["title"] = "Livoberezhna line", 			["icon"] = "15px|alt=", 			["color"] = "00BFFF", 		},	 		["Vyshhorodsko–Darnytska"] = { 			["icon"] = "15px|alt=", 			["color"] = "ffe680", 		}, 	}, 	["aliases"] = { 		["1"] = "Sviatoshynsko–Brovarska", 		["2"] = "Obolonsko–Teremkivska", 		["3"] = "Syretsko–Pecherska", 		["4"] = "Podilsko–Vyhurivska", 		["5"] = "Livoberezhna", 		["6"] = "Vyshhorodsko–Darnytska", 		["obolonsko-teremkivska"] = "Obolonsko–Teremkivska", 		["podilsko-vyhurivska"] = "Podilsko–Vyhurivska", 		["sviatoshynsko-brovarska"] = "Sviatoshynsko–Brovarska", 		["syretsko-pecherska"] = "Syretsko–Pecherska", 		["vyshhorodsko-Darnytska"] = "Vyshhorodsko–Darnytska", 	}, }  return p
নেতাজি মূর্তি হল ভারতীয় স্বাধীনতা সংগ্রামী নেতাজী সুভাষচন্দ্র বসুর ২৮ ফুট লম্বা কালো গ্রানাইট পাথের একটি মূর্তি। এটি দিল্লির ইন্ডিয়া গেটের ক্যানোপিতে অবস্থিত। মহীশূর-ভিত্তিক ভাস্কর অরুণ যোগীরাজ সুভাষচন্দ্র বসুর ২৮ ফুট লম্বা মূর্তি খোদাইয়ের কাজ সম্পন্ন করেছিলেন।   নির্মাণ  তেলেঙ্গানার খাম্মামের একটি খনি থেকে ২৮০ মেট্রিক টনের গ্রানাইট ব্লকটি উত্তোলন করা হয়েছিল। পাথরটিকে খনি থেকে হাইওয়েতে নিয়ে যাওয়ার জন্য একটি অস্থায়ী রাস্তা তৈরি করতে হয়েছিল। এটিকে জাতীয় রাজধানীর ন্যাশনাল গ্যালারি অব মডার্ন আর্টে (এনজিএমএ) নিয়ে যাওয়ার জন্য ১৪০ চাকা সহ একটি ১০০-ফুট লম্বা ট্রাক বিশেষভাবে নকশা করা হয়েছিল। গ্রানাইট ব্লকটি প্রথমে খাম্মাম থেকে নাগপুর পর্যন্ত যাত্রা করেছিল, এরপরে মহারাষ্ট্রের অন্যান্য অংশ,  মধ্যপ্রদেশে ও উত্তরপ্রদেশের মধ্যদিয়ে যাত্রা করে হরিয়ানার ফরিদাবাদে পৌঁছায়। সবশেষে দিল্লির এনজিএমএ-তে পৌঁছায়। গ্রানাইট স্টুডিও ইন্ডিয়ার ভাস্করদের একটি দল মূর্তিটিকে জীবন্ত করতে মোট ২৬,০০০ মানব কর্মঘণ্টার তীব্র শৈল্পিক প্রচেষ্টা ব্যয় করেছিল। সম্পূর্ণ ভাস্কর্যের কাজটি এনজিএমএ-তে করা হয়েছিল। মূর্তিটি সম্পূর্ণরূপে প্রথাগত কৌশল ও আধুনিক সরঞ্জাম ব্যবহার করে হাতে নির্মিত একটি ভাস্কর্য।  তথ্যসূত্র  বিষয়শ্রেণী:সুভাষচন্দ্র বসুর স্মারক বিষয়শ্রেণী:ভারতের মূর্তি বিষয়শ্রেণী:২০২২-এর ভাস্কর্য
জোয়েল শের্ক  (; ২৭ মে ১৯৪৬ – ১৬ মে ১৯৮০) একজন ফরাসি তাত্ত্বিক পদার্থবিদ ছিলেন যিনি স্ট্রিং থিওরি এবং সুপারগ্রাভিটি নিয়ে গবেষণা করেছিলেন। INSPIRE-HEP list of Joël Scherk's scientific publications: http://inspirehep.net/search?p=find+author+joel+scherk  তিনি জন শোয়ার্জের সাথে একোল নরমাল সুপেরিয়োরে কাজ করার সময় দেখেন যে, স্ট্রিং তত্ত্ব যেসব রহস্যময় বার্তাবাহী কণিকার অস্তিত্ব ঘোষণা করে। যাদেরকে বিজ্ঞানীরা অবাঞ্ছিত এবং স্ট্রিং তত্ত্বের ত্রুটি হিসাবে বিবেচনা করেছিলেন। সেগুলি আসলে মহাকর্ষের সাথে সংশ্লিষ্ট মৌল কণা গ্রাভিটনের অনুরূপ। এভাবে ১৯৭৪ সালে তারা আবিষ্কার করেন যে, ফোটন (তাড়িৎ-চৌম্বক বলের কণা), দুর্বল গজ বোসন (দুর্বল নিউক্লীয় বলের কণা), গ্লুয়ন (সবল নিউক্লীয় বলের কণা) এবং গ্রাভিটন (মহাকর্ষ বলের কণা); অর্থাৎ যাবতীয় বলকণা তথা বলসমূহকে স্ট্রিং তত্ত্ব ব্যাখ্যা করতে পারে। অর্থাৎ এটিই সেই বহুল প্রত্যাশিত কোয়ান্টায়িত মহাকর্ষ তত্ত্ব।  ১৯৭৯ সালে স্ত্রীর সাথে বিবাহবিচ্ছেদ হলে শের্ক আত্মহত্যা করেন।  একোল নরমাল সুপেরিয়োর-এর উচচ-শক্তি তত্ত্বের পাঠাগার লাবোরাতোয়ার দ্য ফিজিক তেওরিক তার নামে উৎসর্গীকৃত।   তথ্যসূত্র   বিষয়শ্রেণী:ফরাসি পদার্থবিজ্ঞানী বিষয়শ্রেণী:১৯৭৯-এ মৃত্যু বিষয়শ্রেণী:১৯৪৬-এ জন্ম বিষয়শ্রেণী:১৯৮০-এ মৃত্যু বিষয়শ্রেণী:১৯৮০-এ আত্মহত্যা
মাস্তরাম হল এমএক্স প্লেয়ারের একটি ভারতীয় আদিরসাত্মক নাট্য টেলিভিশন ধারাবাহিক। এতে অভিনয় করেছেন আংশুমান ঝা, তারা আলিশা বেরি, রানী চ্যাটার্জী, বিবেক ঝা এবং গরিমা জৈন। তারা আলিশা বেরি ২০১৪ সালে একই নামের হিন্দি বায়োপিকেও ছিলেন। মৌসুম ১ ২০২০ সালের ৩০ এপ্রিলে প্রকাশিত হয়েছিল। এই আদিরসাত্মক থ্রিলারটি ১৯৮০-এর দশকে সেটে নির্মিত হয়েছে। মৌসুম ২-এর চিত্রগ্রহণ ২০২০ সালের জুনে শুরু হয়েছিল।  এই সিরিজটি ২০২০ সালের ৩০ এপ্রিল এমএক্স প্লেয়ার-এ প্রকাশিত হয়েছিল, কিন্তু ২০২১ সালের ফেব্রুয়ারিতে এই ধারাবাহিকটিতে প্রাপ্তবয়স্কদের বিষয়বস্তুর কারণে এমএক্স প্লেয়ার থেকে সরিয়ে দেওয়া হয়।   পর্ব    মৌসুম ১    অভিনয়ে   মৌসুম ১   অংশুমান ঝা – রাজারাম  তারা আলিশা বেরি – মধু   জগৎ সিং রাওয়াত – মামাজি  আকাশ দাভদে – গোপাল  রানী চ্যাটার্জী – রানী  কেনিশা অবস্থি – মিস রিতা  আভা পল – সারিতা নায়ার  অস্মিতা জাগ্গি – ইন্সপেক্টর গায়ত্রী "গীতু"   গরিমা জৈন – অভিনেত্রী ইন্দুরেখা  ইশা ছাবড়া – মধুর বুয়া  অমৃতা দাস গুপ্তা – ছোট বউ  কমলিকা চন্দা – সেক্রেটারি  নেহাল ভাদোলিয়া – নন্দা   বিপিন শর্মা – দুর্গা প্রসাদ  রবি শর্মা – বিষাম্বর (মধুর বাবা)  বিবেক ঝা – গোলু ধোবি   তথ্যসূত্র    বহিঃসংযোগ     বিষয়শ্রেণী:হিন্দি ভাষার টেলিভিশন অনুষ্ঠান বিষয়শ্রেণী:২০২০-এ অভিষিক্ত ভারতীয় টেলিভিশন ধারাবাহিক বিষয়শ্রেণী:ভারতীয় ওয়েব ধারাবাহিক বিষয়শ্রেণী:২০২০-এ অভিষিক্ত ওয়েব ধারাবাহিক বিষয়শ্রেণী:হিন্দি ভাষার ওয়েব ধারাবাহিক বিষয়শ্রেণী:ভারতীয় পর্নোগ্রাফি বিষয়শ্রেণী:ভারতীয় নাট্য ওয়েব ধারাবাহিক বিষয়শ্রেণী:বাস্তব ঘটনা অবলম্বনে টেলিভিশন ধারাবাহিক